తెలంగాణలో మహిళా తహసీల్దార్ దారుణహత్య WATCH LIVE TV
భారత బౌలర్లపై ముప్పేట దాడి వ్యూహం..!
భారత్ చేతిలో సొంతగడ్డపై వరుస పరాజయాలు చవిచూస్తున్న శ్రీలంక గురువారం జరగనున్న రెండో వన్డేలో వ్యూహం మారుస్తున్నట్లు
TNN | Updated:
Aug 23, 2017, 06:55PM IST
భారత్ చేతిలో సొంతగడ్డపై వరుస పరాజయాలు చవిచూస్తున్న శ్రీలంక గురువారం జరగనున్న రెండో వన్డేలో వ్యూహం మారుస్తున్నట్లు తెలుస్తోంది. జట్టులోని టాప్-4 బ్యాట్స్&zwnj;మెన్ తొలుత భారత బౌలర్లపై ముప్పేట దాడి చేయాలని.. అలా అయితేనే జట్టు మెరుగైన స్కోరు చేయగలదని శ్రీలంక కెప్టెన్ ఉపుల్ తరంగ సూచించాడు. తొలి వన్డేలో టీమిండియా బౌలర్ల ధాటికి 216 పరుగులకే శ్రీలంక కుప్పకూలిపోయిన విషయం తెలిసిందే. ఆదిలోనే శ్రీలంక టాప్ ఆర్డర్ బ్యాట్స్&zwnj;మెన్ చెలరేగితే.. భారత బౌలర్లు లయ తప్పుతారనేది తరంగ వ్యూహం కావొచ్చు.
&lsquo;జట్టు భారీ స్కోరు చేయాలంటే టాప్ ఆర్డర్&zwnj;లోని కనీసం నలుగురు బ్యాట్స్&zwnj;మెన్లు చెలరేగాలి. ఇందులో కనీసం ఒకరైనా శతకం సాధించాలి. గత 10-15 ఏళ్లుగా శ్రీలంక జట్టులో ఇదే తరహా దూకుడైన ఆటని చూశాం. బ్యాట్స్&zwnj;మెన్ క్రీజులో కుదురుకున్న తర్వాత.. బ్యాట్ ఝళిపించాలి. తొలి వన్డేని ఉదాహరణగా తీసుకుంటే.. మ్యాచ్&zwnj;లోని 25 ఓవర్ల వరకు మెరుగైన స్థితిలోనే ఉన్నాం. కానీ.. తర్వాత చెత్త షాట్లతో వరుసగా వికెట్లు సమర్పించుకున్నాం. కనీసం ఒకరైనా.. మ్యాచ్&zwnj;లో వెన్నెముక తరహా ఇన్నింగ్స్ ఆడాలి. అప్పుడే 280-300 స్కోరు చేయగలం&rsquo; అని తరంగ వివరించాడు.